CELEX: 32021R1469
Language: hu
Date: 2021-09-10 00:00:00
Title: A Bizottság (EU) 2021/1469 végrehajtási rendelete (2021. szeptember 10.) az (EU) 2020/2235 végrehajtási rendeletnek az Unióból származó, harmadik országba vagy területre szállított és az adott harmadik országban vagy területen történő kirakodást, tárolást és átrakodást követően az Unióba visszaszállított állati eredetű termékekre vonatkozó új bizonyítványminta hozzáadása tekintetében történő módosításáról, az (EU) 2021/404 végrehajtási rendeletnek az Unióból származó és egy harmadik országból vagy területről az Unióba visszaszállított szállítmányainak az Unióba történő beléptetésére engedéllyel rendelkező harmadik országok jegyzéke tekintetében történő módosításáról, valamint az (EU) 2021/405 végrehajtási rendeletnek az Unióból származó és egy harmadik országból vagy területről az Unióba visszaszállított állati eredetű termékek és egyes áruk Unióba történő beléptetésére engedéllyel rendelkező harmadik országok jegyzéke tekintetében történő módosításáról (EGT-vonatkozású szöveg)

2021.9.13.   
               
               
                  HU
               
               
                  Az Európai Unió Hivatalos Lapja
               
               
                  L 321/21
               
            
         A BIZOTTSÁG (EU) 2021/1469 VÉGREHAJTÁSI RENDELETE
         (2021. szeptember 10.)
         az (EU) 2020/2235 végrehajtási rendeletnek az Unióból származó, harmadik országba vagy területre szállított és az adott harmadik országban vagy területen történő kirakodást, tárolást és átrakodást követően az Unióba visszaszállított állati eredetű termékekre vonatkozó új bizonyítványminta hozzáadása tekintetében történő módosításáról, az (EU) 2021/404 végrehajtási rendeletnek az Unióból származó és egy harmadik országból vagy területről az Unióba visszaszállított szállítmányainak az Unióba történő beléptetésére engedéllyel rendelkező harmadik országok jegyzéke tekintetében történő módosításáról, valamint az (EU) 2021/405 végrehajtási rendeletnek az Unióból származó és egy harmadik országból vagy területről az Unióba visszaszállított állati eredetű termékek és egyes áruk Unióba történő beléptetésére engedéllyel rendelkező harmadik országok jegyzéke tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre („Állategészségügyi rendelet”) (1) és különösen annak 230. cikke (1) bekezdésére, 238. cikke (3) bekezdésére és 239. cikke (3) bekezdésére,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (2) és különösen annak 90. cikke első bekezdésének a) és e) pontjára, 126. cikke (3) bekezdésére és 127. cikke (2) bekezdésére,
         mivel:
         
                     (1)
                  
                  
                     Az (EU) 2016/429 rendelet megállapítja az állatra vagy emberre átvihető állatbetegségekre vonatkozó szabályokat, beleértve az állatok, szaporítóanyagok és állati eredetű termékek mozgatásához szükséges hatósági állategészségügyi bizonyítványokra, ezen belül pedig az Unióba való beléptetésre vonatkozó követelményeket is. Az élő állatoknak, szaporítóanyagoknak és állati eredetű termékeknek az Unióba történő beléptetésére vonatkozó követelményeket részletesebben az (EU) 2020/692 felhatalmazáson alapuló bizottsági rendelet (3) határozza meg.
                  
               
                     (2)
                  
                  
                     Az (EU) 2017/625 rendelet a tagállamok illetékes hatóságai által végrehajtott hatósági ellenőrzések és más hatósági tevékenységek elvégzésére vonatkozó szabályokat állapít meg annak érdekében, hogy biztosítsa az 1. cikkének (2) bekezdésében említett szabályok betartását, ideértve többek között a termelés, a feldolgozás és a forgalmazás valamennyi szakaszában biztosítandó élelmiszer-biztonságra, az állategészségügyi és állatjóléti követelményekre, valamint az állati melléktermékekre vonatkozó szabályokat.
                  
               
                     (3)
                  
                  
                     Az (EU) 2020/2235 bizottsági végrehajtási rendelet (4) az állatok, állati eredetű termékek, összetett élelmiszer-készítmények, szaporítóanyagok, állati melléktermékek, emberi fogyasztásra szánt csírák és emberi fogyasztásra szánt csírák előállítására szánt magvak Unióba történő beléptetésére vonatkozó állategészségügyi/hatósági és hatósági bizonyítványmintákat határoz meg.
                  
               
                     (4)
                  
                  
                     Az (EU) 2020/2235 végrehajtási rendelet azonban nem tartalmaz olyan bizonyítványmintát, amely alkalmazható lenne az Unióból származó és egy harmadik országba vagy területre szállított, majd kirakodás, tárolás és átrakodás után az adott harmadik országból vagy területről az Unióba visszaszállított állati eredetű termékek Unióba való beléptetésére. Ezért az említett végrehajtási rendeletet módosítani kell egy ilyen típusú bizonyítványminta hozzáadása, illetve az ilyen esetekben keletkező, nem kívánatos kereskedelmi zavarok elkerülése érdekében.
                  
               
                     (5)
                  
                  
                     Az (EU) 2016/429 rendelet 229. cikke előírja, hogy az Unióba beléptetett állatok, szaporítóanyagok és állati eredetű termékek szállítmányainak a 230. cikk (1) bekezdésének megfelelően jegyzékbe foglalt harmadik országokból vagy területekről vagy azok körzeteiből vagy kompartmentjeiből kell érkezniük.
                  
               
                     (6)
                  
                  
                     Az (EU) 2020/692 felhatalmazáson alapuló rendelet a harmadik országokból vagy területekről, illetve azok körzeteiből vagy tenyésztett víziállatok esetében kompartmentjeiből származó adott állatok, szaporítóanyagok és állati eredetű termékek szállítmányainak az Unióba történő beléptetésére vonatkozó állategészségügyi követelmények tekintetében kiegészíti az (EU) 2016/429 rendeletet. Az (EU) 2020/692 felhatalmazáson alapuló rendelet 3. cikke első bekezdésének a) pontja úgy rendelkezik, hogy a rendelet hatálya alá tartozó állatok, szaporítóanyagok és állati eredetű termékek szállítmányainak az Unióba történő beléptetése csak akkor engedélyezhető, ha olyan harmadik országból vagy területről, illetve annak körzetéből vagy kompartmentjéből érkeznek, amelyet az említett felhatalmazáson alapuló rendeletben meghatározott állategészségügyi követelményekkel összhangban az adott állatfajok, szaporítóanyagok és állati eredetű termékek tekintetében jegyzékbe vettek.
                  
               
                     (7)
                  
                  
                     Az (EU) 2021/404 bizottsági végrehajtási rendelet (5) megállapítja azon harmadik országok, azok területei vagy körzetei, illetve tenyésztett víziállatok esetében azok kompartmentjei jegyzékét, ahonnan engedélyezett az (EU) 2020/692 felhatalmazáson alapuló rendelet hatálya alá tartozó említett állatfajoknak és -kategóriáknak, valamint a szaporítóanyagok és állati eredetű termékek kategóriáinak az Unióba történő beléptetése.
                  
               
                     (8)
                  
                  
                     Az (EU) 2021/404 végrehajtási rendelet XXII. melléklete meghatározza az állatok, szaporítóanyagok és állati eredetű termékek Unióból származó és egy harmadik országon vagy területen történő átszállítást követően az Unióba visszakerülő szállítmányainak az Unióba történő beléptetésére engedéllyel rendelkező harmadik országok jegyzékét. Az említett mellékletet módosítani kell az állati eredetű termékek Unióból származó, és az adott harmadik országban vagy területen történő tárolást követően az Unióba visszaszállított szállítmányainak az Unióba történő beléptetésére engedéllyel rendelkező harmadik országok vagy területek jegyzékét, illetve az ilyen esetekben teljesítendő egyedi feltételeket.
                  
               
                     (9)
                  
                  
                     Az (EU) 2017/625 rendelet ugyancsak előírja, hogy bizonyos állatok és áruk szállítmányai csak olyan harmadik országból vagy harmadik országbeli régióból léptethetők be az Unióba, amely szerepel a Bizottság e célra összeállított jegyzékében.
                  
               
                     (10)
                  
                  
                     Az (EU) 2019/625 felhatalmazáson alapuló bizottsági rendelet (6) kiegészíti az (EU) 2017/625 rendeletet a harmadik országokból vagy azok régióiból származó bizonyos emberi fogyasztásra szánt állatok és áruk szállítmányainak az Unióba történő beléptetésére vonatkozó feltételek tekintetében annak biztosítása érdekében, hogy az említett állatok és áruk megfeleljenek az (EU) 2017/625 rendelet 1. cikke (2) bekezdésének a) pontjában hivatkozott szabályokban előírt követelményeknek vagy azokkal legalább egyenértékűnek elismert követelményeknek.
                  
               
                     (11)
                  
                  
                     Az (EU) 2021/404 végrehajtási rendeletben megállapított jegyzékeket kiegészítve az (EU) 2021/405 bizottsági végrehajtási rendelet (7) megállapítja azon harmadik országok vagy harmadik országbeli régiók jegyzékét, ahonnan az állati eredetű termékeknek és bizonyos áruknak az Unióba történő beléptetése engedélyezett. Az (EU) 2020/692 felhatalmazáson alapuló rendelet hatálya alá nem tartozó állati eredetű termékek Unióba történő beléptetésének lehetővé tétele érdekében az (EU) 2021/405 végrehajtási rendeletet módosítani kell azon harmadik országok vagy régiók jegyzékbe vétele céljából, amelyek engedéllyel rendelkeznek az állati eredetű termékek és bizonyos áruk Unióból származó és az említett harmadik országokban vagy területeken való tárolást követően az Unióba visszaszállított, továbbá az (EU) 2019/625 felhatalmazáson alapuló rendeletben meghatározott feltételeket teljesítő szállítmányainak az Unióba való beléptetésére.
                  
               
                     (12)
                  
                  
                     Az (EU) 2020/2235, az (EU) 2021/404 és az (EU) 2021/405 végrehajtási rendeletet ezért ennek megfelelően módosítani kell.
                  
               
                     (13)
                  
                  
                     A jogbiztonság érdekében ennek a rendeletnek a lehető leghamarabb hatályba kell lépnie.
                  
               
                     (14)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            Az (EU) 2020/2235 végrehajtási rendelet a következőképpen módosul:
            
                        1.
                     
                     
                        Az irányelv a 30. és a 31. cikk között a következő 30a. cikkel egészül ki:
                        
                           „30a. cikk
                           Állategészségügyi/hatósági bizonyítványminta az Unióból származó, egy harmadik országba vagy területre szállított, majd az említett harmadik országokban vagy területeken történő kirakodást, tárolást és átrakodást követően az Unióba visszaszállított állati eredetű termékek és bizonyos áruk Unióba történő beléptetéséhez
                           Az Unióból származó, egy harmadik országba vagy területre szállított, majd az említett harmadik országokban vagy területeken történő kirakodást, tárolást és átrakodást követően az Unióba visszaszállított állati eredetű termékek és bizonyos áruk Unióba történő beléptetéséhez használandó, az 1. cikk (3) bekezdése b) pontjának i. alpontjában említett állategészségügyi/hatósági bizonyítványnak meg kell felelnie a III. melléklet 53. fejezetében meghatározottak szerinti STORAGE-TC-PAO mintának.”;
                        
                     
                  
                        2.
                     
                     
                        A III. melléklet az e rendelet I. mellékletében foglaltaknak megfelelően módosul.
                     
                  
         
            2. cikk
            Az (EU) 2021/404 végrehajtási rendelet XXII. melléklete e rendelet II. mellékletének megfelelően módosul.
         
         
            3. cikk
            Az (EU) 2021/405 végrehajtási rendelet a 26. és a 27. cikk között a következő 26a. cikkel egészül ki:
            
               
                  „26a. cikk
                  Az Unióból származó, egy harmadik országba vagy harmadik országbeli régióba szállított, majd az említett harmadik országban vagy régióban történő kirakodást, tárolást és átrakodást követően az Unióba visszaszállított állati eredetű termékek és bizonyos áruk Unióba történő beléptetésére engedéllyel rendelkező harmadik országok jegyzéke
                  Az Unióból származó, egy harmadik országba vagy harmadik országbeli régióba szállított, majd az említett harmadik országban vagy régióban történő kirakodást, tárolást és átrakodást követően az Unióba visszaszállított állati eredetű termékek és bizonyos áruk szállítmányainak Unióba történő beléptetése csak akkor engedélyezhető, ha azok az (EU) 2021/404 végrehajtási rendelet XXII. mellékletének megfelelően az Unióba való beléptetésre engedélyezett és a 2011/163/EU határozatban felsorolt harmadik országokból vagy harmadik országbeli régiókból származnak.”
               
            
         
         
            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. szeptember 10-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 84., 2016.3.31., 1. o.
         
         
            (2)  HL L 95., 2017.4.7., 1. o.
         
         
            (3)  A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
         
            (4)  A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).
         
            (5)  A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).
         
            (6)  A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és a tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).
         
            (7)  A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).
      
      
         
            I. MELLÉKLET
            Az (EU) 2020/2235 végrehajtási rendelet III. melléklete a következőképpen módosul:
            
                        1.
                     
                     
                        A bizonyítványok jegyzéke egy új kategóriával egészül ki a „TRANSIT-COMP” bejegyzés után, a következő címmel: „Összetett élelmiszer-készítmények Unión keresztül harmadik országba történő közvetlen vagy tárolást követő átszállítása”:
                        
                                    „az Unióból származó állati eredetű termékek és bizonyos áruk harmadik országba vagy területre szállítása, majd az adott harmadik országban vagy területen történő kirakodást, tárolást és átrakodást követő visszaszállítása az Unióba
                                    
                                 
                              
                                    STORAGE-TC PAO
                                 
                                 
                                    53. fejezet: „Állategészségügyi/hatósági bizonyítványminta az Unióból származó állati eredetű termékek és bizonyos áruk harmadik országba vagy területre szállításához, majd az adott harmadik országban vagy területen történő kirakodást, tárolást és átrakodást követő az Unióba történő visszaszállításához”
                                 
                              
                  
                        2.
                     
                     
                        A szöveg az 52. fejezet után a következő 53. fejezettel egészül ki:
                        „53. FEJEZET
                        
                           ÁLLATEGÉSZSÉGÜGYI/HATÓSÁGI BIZONYÍTVÁNYMINTA AZ UNIÓBÓL SZÁRMAZÓ ÁLLATI EREDETŰ TERMÉKEK ÉS BIZONYOS ÁRUK HARMADIK ORSZÁGBA VAGY TERÜLETRE SZÁLLÍTÁSÁHOZ, MAJD AZ ADOTT HARMADIK ORSZÁGBAN VAGY TERÜLETEN TÖRTÉNŐ KIRAKODÁST, TÁROLÁST ÉS ÁTRAKODÁST KÖVETŐEN AZ UNIÓBA TÖRTÉNŐ VISSZASZÁLLÍTÁSÁHOZ (STORAGE-TC-PAO BIZONYÍTVÁNYMINTA)
                        
                        
                           
                        
                           
                        
                                    
                                       ORSZÁG
                                    
                                 
                                 
                                    
                                       STORAGE-TC-PAO bizonyítványminta
                                    
                                 
                              
                                    
                                       II. rész: Bizonyítványozás
                                    
                                 
                                 
                                    
                                                
                                                   II.
                                                
                                             
                                             
                                                Egészségügyi információ
                                             
                                          
                                 
                                    
                                       II.a.
                                    
                                 
                                 
                                    
                                       A bizonyítvány hivatkozási száma
                                    
                                 
                                 
                                    
                                       II.b.
                                    
                                 
                                 
                                    
                                       IMSOC hivatkozási szám
                                    
                                 
                              
                                    
                                                
                                                   II.1.
                                                
                                             
                                             
                                                Közegészségügyi igazolás
                                                Alulírott hatósági állatorvos igazolom, hogy az I. részben leírt állati eredetű termékek vagy áruk szállítmánya:
                                                
                                                            II.1.1.
                                                         
                                                         
                                                            az Unióból származik és ott állították elő, és forgalomba hozható az Unióban, továbbá
                                                         
                                                      
                                                            II.1.2.
                                                         
                                                         
                                                            az Unióban került csomagolásra, illetve állati eredetű termékek esetében a 853/2004/EK rendelet II. melléklete I. szakaszának megfelelően elhelyezett azonosító jelöléssel rendelkezik, továbbá
                                                         
                                                      
                                                            II.1.3.
                                                         
                                                         
                                                            rendeltetési helye az Unió területe, továbbá
                                                         
                                                      
                                                            II.1.4.
                                                         
                                                         
                                                            nem került felbontásra és a kirakodáson, tároláson, átrakodáson és a(z) (1)… területén belüli szállításon kívül semmilyen más kezelés tárgyát nem képezte, illetve állati eredetű termékek esetén tárolása és szállítása a 853/2004/EK európai parlamenti és tanácsi rendelet III. mellékletének vonatkozó előírásai szerint történt.
                                                         
                                                      
                                          
                                                
                                                   II.2.
                                                
                                             
                                             
                                                Tárolási tanúsítvány
                                                Alulírott hatósági állatorvos igazolom, hogy az I. részben leírt állati eredetű termékek vagy áruk szállítmányát:
                                                
                                                            II.2.1.
                                                         
                                                         
                                                            engedélyezett/nyilvántartásba vett létesítmény(ek)ben tárolták, továbbá
                                                         
                                                      
                                                            II.2.2.
                                                         
                                                         
                                                            az illetékes hatóság felügyelete mellett rakodták át az engedélyezett/nyilvántartásba vett létesítmény(ek)ben.
                                                         
                                                      
                                                   Megjegyzések
                                                
                                                A Nagy-Britannia és Észak-Írország Egyesült Királyságának az Európai Unióból és az Európai Atomenergia-közösségből történő kilépéséről szóló megállapodással és különösen az Írországról/Észak-Írországról szóló jegyzőkönyv 5. cikkének az említett jegyzőkönyv 2. mellékletével összefüggésben értelmezett (4) bekezdésével összhangban e bizonyítvány alkalmazásában Észak-Írország tekintetében a bizonyítványban az Unióra történő hivatkozás úgy értelmezendő, hogy magában foglalja az Egyesült Királyságot is.
                                                Ez a bizonyítvány olyan, az (EU) 2020/2235 végrehajtási rendelet 8–29. cikkében meghatározott bizonyítványok hatálya alá tartozó áruszállítmányok Unióba történő beléptetésére szolgál, amelyek az Unió valamely tagállamából származnak, amelyeket az (EU) 2021/404 bizottsági végrehajtási rendelet XXII. mellékletében „Az Unióból származó, harmadik országba vagy területre szállított, majd tárolást követően az Unióba visszaszállított szállítmányok” különleges feltételnél felsorolt valamely harmadik országba vagy területre szállítanak, majd az adott harmadik országban vagy területen történő kirakodást, tárolást és átrakodást követően az Unióba visszaszállítanak.
                                                Ezt az állategészségügyi/hatósági bizonyítványt az (EU) 2020/2235 végrehajtási rendelet I. mellékletének 4. fejezetében található bizonyítványkitöltési útmutatónak megfelelően kell kitölteni.
                                                
                                                   I. rész:
                                                
                                                
                                                            1.7. rovat
                                                         
                                                         
                                                            :
                                                         
                                                         
                                                            Adja meg annak az országnak a nevét és ISO-kódját, amelyben az árukat előállították, gyártották és (azonosító jelöléssel ellátva) csomagolták.
                                                         
                                                      
                                                   II. rész:
                                                
                                                
                                                            
                                                               (1)
                                                            
                                                         
                                                         
                                                            A körzet kódja az (EU) 2021/404 végrehajtási rendelet XXII. mellékletének 1. részében szereplő táblázat 2. oszlopa szerint; kizárólag az említett táblázat 6. oszlopában az „Az Unióból származó, harmadik országba vagy területre szállított, majd tárolást követően az Unióba visszaszállított szállítmányok” különleges feltételnél felsorolt körzetek esetében.
                                                         
                                                      
                                          
                              
                                     
                                 
                                 
                                    
                                       Hatósági állatorvos
                                    
                                 
                                 
                                     
                                 
                              
                                     
                                 
                                 
                                    Név (nyomtatott nagybetűvel)
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Dátum
                                 
                                 
                                    Képesítés és beosztás
                                 
                                 
                                     
                                 
                                 
                                     
                                 
                              
                                     
                                 
                                 
                                    Bélyegző
                                 
                                 
                                    Aláírás”
                                 
                                 
                                     
                                 
                                 
                                     
                                 
                              
                  
      
      
         
            II. MELLÉKLET
            Az (EU) 2021/404 végrehajtási rendelet XXII. melléklete a következőképpen módosul:
            
                        1.
                     
                     
                        Az 1. részben az Egyesült Királyságra, Guernseyre, a Man-szigetre és Jerseyre vonatkozó bejegyzések helyébe a következő szöveg lép:
                        
                                    „GB
                                    
                                    Egyesült Királyság
                                 
                                 
                                    GB-0
                                 
                                 
                                    Az (EU) 2020/692 felhatalmazáson alapuló bizottsági rendelet* hatálya alá tartozó állatok és szaporítóanyagok
                                 
                                 
                                     
                                 
                                 
                                    Az Unión belüli mozgatásra vonatkozó bizonyítványminták
                                 
                                 
                                    Valamely tagállamból másik tagállamokba az Egyesült Királyságon vagy koronafüggőségein keresztül
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Az (EU) 2020/2235 végrehajtási rendelet 8–29. cikkében meghatározott bizonyítványok hatálya alá tartozó állati eredetű termékek és bizonyos áruk
                                 
                                 
                                    STORAGE-TC-PAO
                                 
                                 
                                    Az Unióból származó, harmadik országba vagy területre szállított, majd kirakodást, tárolást és átrakodást követően az Unióba visszaszállított szállítmányok
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       GG
                                    
                                    Guernsey
                                 
                                 
                                    GG-0
                                 
                                 
                                    Az (EU) 2020/692 felhatalmazáson alapuló rendelet hatálya alá tartozó állatok és szaporítóanyagok
                                 
                                 
                                     
                                 
                                 
                                    Az Unión belüli mozgatásra vonatkozó bizonyítványminták
                                 
                                 
                                    Valamely tagállamból másik tagállamokba az Egyesült Királyságon vagy koronafüggőségein keresztül
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Az (EU) 2020/2235 végrehajtási rendelet 8–29. cikkében meghatározott bizonyítványok hatálya alá tartozó állati eredetű termékek és bizonyos áruk
                                 
                                 
                                    STORAGE-TC-PAO
                                 
                                 
                                    Az Unióból származó, harmadik országba vagy területre szállított, majd kirakodást, tárolást és átrakodást követően az Unióba visszaszállított szállítmányok
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       IM
                                    
                                    Man-sziget
                                 
                                 
                                    IM-0
                                 
                                 
                                    Az (EU) 2020/692 felhatalmazáson alapuló rendelet hatálya alá tartozó állatok és szaporítóanyagok
                                 
                                 
                                     
                                 
                                 
                                    Az Unión belüli mozgatásra vonatkozó bizonyítványminták
                                 
                                 
                                    Valamely tagállamból másik tagállamokba az Egyesült Királyságon vagy koronafüggőségein keresztül
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Az (EU) 2020/2235 végrehajtási rendelet 8–29. cikkében meghatározott bizonyítványok hatálya alá tartozó állati eredetű termékek és bizonyos áruk
                                 
                                 
                                    STORAGE-TC-PAO
                                 
                                 
                                    Az Unióból származó, harmadik országba vagy területre szállított, majd kirakodást, tárolást és átrakodást követően az Unióba visszaszállított szállítmányok
                                 
                                 
                                     
                                 
                                 
                                     
                                 
                                 
                                     
                                 
                              
                                    
                                       JE
                                    
                                    Jersey
                                 
                                 
                                    JE-0
                                 
                                 
                                    Az (EU) 2020/692 felhatalmazáson alapuló rendelet hatálya alá tartozó állatok és szaporítóanyagok
                                 
                                 
                                     
                                 
                                 
                                    Az Unión belüli mozgatásra vonatkozó bizonyítványminták
                                 
                                 
                                    Valamely tagállamból másik tagállamokba az Egyesült Királyságon vagy koronafüggőségein keresztül
                                 
                                 
                                     
                                 
                                 
                                     
                                 
                                 
                                     
                                 
                              
                                     
                                 
                                 
                                    Az (EU) 2020/2235 végrehajtási rendelet 8–29. cikkében meghatározott bizonyítványok hatálya alá tartozó állati eredetű termékek és bizonyos áruk
                                 
                                 
                                    STORAGE-TC-PAO
                                 
                                 
                                    Az Unióból származó, harmadik országba vagy területre szállított, majd kirakodást, tárolást és átrakodást követően az Unióba visszaszállított szállítmányok”
                                 
                                 
                                     
                                 
                                 
                                     
                                 
                                 
                                     
                                 
                              
                  
                        2.
                     
                     
                        A 3. rész a „Valamely tagállamból másik tagállamokba az Egyesült Királyságon vagy koronafüggőségein keresztül” különleges feltételre vonatkozó bejegyzés után és az „Aqua – Oroszországból Oroszországba” bejegyzés előtt a következő bejegyzéssel egészül ki:
                        
                                    „Az Unióból származó, harmadik országba vagy területre szállított, majd kirakodást, tárolást és átrakodást követően az Unióba visszaszállított szállítmányok.
                                 
                                 
                                    Az 1. rész 4. oszlopában említett, az Unióból származó, az 1. rész 2. oszlopában említett harmadik országba vagy területre szállított, majd az adott harmadik országban vagy területen történő kirakodást, tárolást és átrakodást követően az Unióba visszaszállított szállítmányok abban az esetben léptethetők be az Unióba, ha azokat az (EU) 2020/2235 bizottsági végrehajtási rendeletben meghatározott „STORAGE-TC-PAO” bizonyítványmintáknak megfelelő bizonyítvány kíséri, a szállítmány adott harmadik országba vagy területre történő kiviteléhez szükséges kísérő okmányok mellett.”